27. novembris

27. novembris ir gada 331. diena pēc Gregora kalendāra (332. garajā gadā). Līdz gada beigām ir atlikušas 34 dienas.

Vārda dienas 
Lauris, Norberts

Notikumi 
 1095. gads — pāvests Urbāns II Klermonas koncilā izsludināja Pirmo Krusta karu.
 1885. gads — beidzās trešais angļu—birmiešu karš.
 1895. gads — Alfrēds Nobels parakstīja testamentu, saskaņā ar kuru pēc viņa nāves dibināja Nobela prēmiju.
 1906. gads — pieņemts pašreizējais Kostarikas karogs.
 1912. gads — Spānija pasludināja protektorātu pār Marokas ziemeļu piekrasti.
 1918. gads — Sarkanā armija ieņēma Igaunijas pilsētu Narvu.
 1919. gads — starp Sabiedrotajiem un Bulgāriju noslēgts Neijī līgums.
 1942. gads — Otrais pasaules karš: Francijas varas iestādes Tulonas ostā iznīcināja Francijas kara floti, lai tā nenonāktu Vācijas rokās.
 1971. gads — Mars-2 nolaižamais aparāts kļuva par pirmo cilvēku darināto objektu, kas sasniedzis Marsa virsmu, lai gan nolaišanās bija neveiksmīga.
 1990. gads —  Džonu Meidžoru ievēlēja par Apvienotās Karalistes premjerministru, nomainot Mārgaritu Tečeri.
 2010. gads — Ķīnas pilsētā Guandžo beidzās piecpadsmitās Āzijas spēles.
 2020. gads — bruņotā uzbrukumā nogalināja Irānas kodolieroču programmas vadītāju Mohsenu Fahrizadi.

Dzimuši 
 1661. gads — Fjodors Apraksins (Фёдор Апраксин), Krievijas politiķis (miris 1728. gadā)
 1701. gads — Anderss Celsijs (Anders Celsius), zviedru izgudrotājs, astronoms (miris 1744. gadā)
 1754. gads — Georgs Forsters (Georg Forster), vācu ceļotājs (miris 1794. gadā)
 1870. gads — Juho Kusti Pāsikivi (Juho Kusti Paasikivi), Somijas prezidents (miris 1956. gadā)
 1874. gads:
 Alfrēds Čalks (Alfred Chalk), angļu futbolists (miris 1954. gadā)
 Haims Veicmans (Chaim Weizmann), 1. Izraēlas prezidents (miris 1952. gadā)
 1918. gads — Boriss Patons (Борис Патон), PSRS, Ukrainas zinātnieks (miris 2020. gadā)
 1921. gads — Aleksandrs Dubčeks (Alexander Dubček), Slovākijas politiķis (miris 1992. gadā)
 1940. gads — Brūss Lī (Bruce Lee), ASV aktieris, kaujas mākslu meistars (miris 1973. gadā)
 1942. gads — Džimijs Hendrikss (Jimi Hendrix), ASV ģitārists (miris 1970. gadā)
 1948. gads — Hanss Joass (Hans Joas), vācu sociologs un sociālais teorētiķis
 1951. gads:
 Ketrina Bigelova (Kathryn Bigelow), amerikāņu kinorežisore, scenāriste un producente
 Ivars Godmanis, Latvijas politiķis
 1953. gads — Boriss Grebenščikovs (Борис Гребенщиков), krievu dziedātājs, dzejnieks
 1960. gads — Jūlija Timošenko (Юлія Тимошенко), Ukrainas politiķe
 1971. gads:
 Alberts Demčenko (Альберт Демченко), krievu kamaniņu braucējs
 Ilze Viņķele, Latvijas politiķe
 1979. gads — Deniss Kačanovs, latviešu futbolists
 1980. gads — Evi Zahenbahere-Štēle (Evi Sachenbacher-Stehle), vāciešu distanču slēpotāja

Miruši 
 1198. gads — Sicīlijas Konstance (Costanza d'Altavilla), Sicīlijas karaliene (dzimusi 1154. gadā)
 1570. gads — Jakopo Sansovīno (Jacopo Sansovino), itāļu arhitekts (dzimis 1486. gadā)
 1852. gads — Ada Lavleisa (Ada Lovelace), angļu matemātiķe un rakstniece (dzimusi 1815. gadā)
 1895. gads — Aleksandrs Dimā (dēls) (Alexandre Dumas fils), franču rakstnieks (dzimis 1824. gadā)
 1901. gads — Klements Studebekers (Clement Studebaker), ASV automašīnu ražotājs (dzimis 1831. gadā)
 1903. gads — Doku Atis, latviešu rakstnieks (dzimis 1861. gadā)
 1940. gads — Nikolae Jorga (Nicolae Iorga), rumāņu vēsturnieks un politiķis (dzimis 1871. gadā)
 1955. gads — Artūrs Onegērs (Arthur Honegger), Francijā dzimis Šveices komponists (dzimis 1892. gadā)
 1978. gads — Hārvijs Milks (Harvey Milk), ASV politiķis (dzimis 1930. gadā)
 1981. gads — Lote Lēnja (Lotte Lenya), vācu/ASV aktrise (dzimusi 1898. gadā)
 1985. gads — Fernāns Brodels (Fernand Braudel), franču vēsturnieks (dzimis 1902. gadā)
 2011. gads:
 Kens Rasels (Ken Russell), angļu kinorežisors (dzimis 1927. gadā)
 Gērijs Spīds (Garry Speed), velsiešu futbolists un treneris (dzimis 1969. gadā)
 2020. gads — Dainis Liepiņš, latviešu riteņbraucējs (dzimis 1962. gadā)

Novembris